JohanHeinsen/ENO huggingface dataset:
Aalborgs Stifts Adresseavis, 1826-07-20
Contraappellanten skylder Hovedappellanten for bekomne Klædevare. - Dom Contraappellanten bør til Hovedappellanten at betale 84 Rbd. 72 s. S. og T. med Renter. Processens Omkostninger for begge Retter ophæves. - Ved Løve HerredsRet er Anthon tildømt at betale den hele forstævnte Sum med Renter. S. D. Sagen: Møller, for Sognefoged Mogens Hansen i Hveisel m. fl., contra: Nyboe, befalet for Veile Amtmandskab paa det Offentliges Vegne, angaaende Jstandsættelse af en Veistrækning, hvortil Amtet har beordret Sag anlagt mod Appellanterne. - Dom Appellanterne bør for Tiltale i denne Sag frie at være. Processens Omkostninger ophæves. - Ved Nørvang-Tørrild Herreders Gjesteret ere de Saggivne under Mulct paalagte at istandsætte og vedligeholde det paastævnte Veistykke. Den 19de Juni, Sagen: Actor, Bastrup, contra: Møller, Defensor for Jens L. Vinge af Hobroe Arrest, der tiltales for Tyverie. - Dom: Bytingsdommen bør uefterrettelig at være. - Ved Hobroe Byes Extraret er Tiltalte tildømt at hensættes i Fængsel paa Vand og Brød i 2 Gange 5 Dage, og betale Actionens Omkostninger. S. D. Sagen: Bastrup, befalet for Skolecommissionen for Koed og Mariemalene Sogne, contra: Møller, for Baron J. Rosenkrantz til Sophiendahl, angaaende 700 Rbd. 1/2 s. og 42 Rbd. 2 Mk. 12 s. S. og T., Jndstævnte, som forhenværende Skolepatron, formeentlig skylder Skolecommissionen. - Dom Jndstævnte bør til Appellanterne betale 40 Rbd. 2 Mk. 12 s. og 70 Rbdlr. 1/2 s. S. og T. med Renter og Salair til Sidstnævntes Sagførere 14 Rbd. Sølv; iøvrigt ophæves Processens Omkostninger for begge Retter. - Ved Hjelmslev Gjern Herreders Ret er Jndstævnte frifunden imod at betale til Appellanterne 42 Rbd. 2 Mk. 12 s. S. og T.S. D. Sagen: Huusfæster Christen C. Skelund af Seigl flod, contra: Møller, for Jnspecteur Kirstein paa Lindenborg, angaaende 81 Rbd. 15 s. S. og T., Sidstnævnte paa sit Herskabs Vegne ifølge Contrastævning affordrer Appellanten, der ikke lod sin udtagne Appellationsstævning incaminere, samt Stadfæstelse af en hos Appellanten for bemeldte Sum med Renter efter Underretsdommen effectueret Udlægsforretning. - Dom: Den indankede Herredstingsdom, og derefter effectueret Udlægsforretning bør ved Magt at stande. - Ved Hornum Fleskum Herreders Ret er Christen C. Skelund tildømt at betale Jnspecteur Kirstein 81 Rbd. 15 sk. S. og T. med Renter og i Processens Omkostninger 4 Rbd. Sølv.
Aalborgs Stifts Adresseavis, 1826-07-20
Nyborg, den 12te Juli. Jgaar Morges Kl. imellem 5 og 6 havde nogle Fiskere ved de saakaldte Skaboeshuse herved Byen, efter fra tidligere om Morgenen, at have holdt Øie med en Mandsperson, der styrede ind af Landet til, søgt at opbringe denne Person, eftersom de troede at det var en Deserteur, idet han vilde gaae i Land. Da denne mærkede Fiskernes Hensigt, roede han ud efter, uden at agte at en af hine, der var forsynet med Gevær, under Trudsel af at skyde, tilraabte ham at bie. Fiskerne roede nu ud i en Baad for at indhente Personen, som imidlertid var kommet noget ud; men da de, omtrent en halv Miil fra Landet, kom ham saa nær, at han saae han ikke kunde undgaae dem, styrtede han sig i Søen. Fiskerne roede nu til, men den Fremmede var allerede blevet et Rov for Bølgerne, hvorimod de bjergede den efterladte Jolle, samt en Hat der flød ved samme. Liget er senere ikke opdaget. (Jversens Avis.) Aalborg
Aalborgs Stifts Adresseavis, 1826-07-20
Ved Auctionen over Herregaardene Nørlund, Torstedlund og Albek bleve de ikke solgte, kunde heller ikke vel sælges formedelst Mangel paa behørig Kundgjørelse. Auctionen blev derfor udsat til Efteraaret.
Aalborgs Stifts Adresseavis, 1826-07-20
Det er mærkeligt, at medens Rugen i Kjøbenhavn ikkuns kostede 19 til 22 Mark Tønden, har den i Viborg, i en af de bedste Rugegne i Danmark, i den sidste Maaned kostet 26 Mark. - Til Liimfjorden, som aarlig udfører Snese Tusinde Tønder, er nylig kommet Rug fra Kjøbenhavn, endog med en Lemviger, som havde ført en Ladning Rug til Kjøbenhavn. Et lidet Parti Danziger Rug har i Aalborg kostet 4 Rbd. Tønden.
Aalborgs Stifts Adresseavis, 1826-07-20
Døde. Grev H. Gyllenborg, 53 Aar; Captain F. C. Fisker; Enkefrue F. C. Petersen, fød Friborg, 92 Aar, PetrineClemmentine, 77 Aar; Toldbetjent Reincke; Mad. K. Woerrup, fød Hansen, 61 Aar; Mad. C. M. Grøllov, fød Schwarmann, 80 Aar; Mad. J. E. Gjødesen, fød Wissing, 58 Aar; Tøimagermester A. Thiemann, 58 Aar; J. F. M. Bjørn; pensioneret Kok fra det kgl. Kjøkken, N. Rasmussen, 72 Aar; Alle i Kjøbenhavn. - Byskriver A. Markmann, i Nexøe paa Bornholm. - Mad. C. T. Hertz, fød Potter, 27 Aar, i Callundborg. - Mad. K. Thorsen, fød Hvid, Enke efter afg. Branddirecteur Thorsen, paa Tersløsegaard. - Arvefæster K. Lund, 64 Aar, i Fodbye. - Skolelærer Hans Petersen, i Udstolze, i Lolland. - Naalemager O. L. Gese, 68 Aar, i Odense. - Proprietair Jørgen Petersen, 64 Aar, paa Kjerup. - Fuldmægtig paa Toldcontoiret i Nyborg, J. H. Larsen, 41 Aar. -
Aalborgs Stifts Adresseavis, 1826-07-20
Kjøbmand Peder Schibye, Musiklærer og Cantor ved den mosaiske Menighed, Levy Mayr, 38 Aar; i Aarhuus. - Enkefrue Majorinde M. A. v. Schmidt, fød Grevinde af Ahlefeldt Laurvig, i Rendsborg. - Cancelliesecretair Carl Friis, 32 Aar, paa Ballegaarde. - H. H. Hein, 66 Aar, i Jtzehoe. Ved lille Trines Grav. Til hendes Moder. Ei sielden Knop paa Blomster, spæde, af Ormen gnaves, frodig, skjøn. Tidt Vemodstaarer Øjet væde. Tidt lyder Kummersgraad i Løn. Hvi foldedes ei Knoppen ud? Hvi stod ei Blomst som Haugens Brud? Gak, svage Støv, ej frækt i Rette med Haugens Herre, god og viis, Svøbt ind i Sorg, Du ei forgjette, at ham tilhører Magt og Priis! Den Knop Dig røved Dødens Bud, i Evighed skal foldes ud.
Aalborgs Stifts Adresseavis, 1826-07-20
Bekjendtgjørelser. Til Reisendes Efterretning bekjendtgjøres, at Sundbye, Færgebroe den 21de Dennes bliver taget under Reparation, som vil vare til den 1ste August og vanskeliggjøre Overfarten af Vogne og Kreaturer, skjøndt der skal blive truffet de Anstalter, Omstændighederne tillade. Aalborg Raadstue den 17de Juli 1826. Magistraten.
Aalborgs Stifts Adresseavis, 1826-07-20
At den til Mandagen den 24de Dennes berammede Auction over endeel Løsøre og Kreature, formedelst at Hovedeiendommen ikke er bleven solgt, ikke vorder afholdt, men er udsat til videre, bekjendtgjøres herved. Nørlund den 19de Juli 1826. Rasmussen.
Aalborgs Stifts Adresseavis, 1826-07-20
At Undertegnede er ankommen med sit Selskab hertil Byen, og agter at give Skuespil i det Dramatiske Selskabs Locale, giver jeg mig herved den Ære at bekjendtgjøre. Første Forestilling gives Søndagen den 23de d. M. Det nærmere vil erfares af de trykte Placater og af Bekjendtgjørelsen i disse Aviser. Aalborg, den 20de Juli 1826. C. Becker, Skuespil-Directeur.
Aalborgs Stifts Adresseavis, 1826-07-20
Hos Madame Blekensrue kan faaes nye Krøller til billige Priser og gamle opsatte. Boer i Hjelmerstald hos Underofficeer Klausen.
Aalborgs Stifts Adresseavis, 1826-07-20
Følgende nye Bøger faaes hos Undertegnede: Lionel Lincolm eller Bossions Belering, af Amerikaneren Cooper, oversat af Petersen, 1ste Deel, 11 Mk. 8 s. - Nytaarsaften eller Nat vægteren, Lystspil i 2 Acter, 3 Mk. 8 s. - Qventin Durward. En romantisk Skildring af W. Scott, i 3 Dele, oversat af Rasmussen, 5 Rbd. 4 Mk. - St. Ronans Brønd. En Fortælling af W. Scott, oversat ved Nyegaard, i 3 Dele, 5 Rbd. 4 Mk. - Grundaarsagerne til Handelens og andre Nærings veies Standsning og Midlerne til deres Fremhielp og mulige Gjenreisning. Et Forsøg i den practiske Statsoeconomie, af Lange, 4 Mk. 8 s. - Fortællinger og Korsridderne, af W. Scott. Første Fortælling: De Forlovede, oversat af Rasmussen, 11 Mk. 8 s. Rottbøll Sadolin, Boghandler og Bogbinder.
Aalborgs Stifts Adresseavis, 1826-07-20
Schous Udtog af Forordninger for 1825, hef. 1 Rbdlr. - Kongel. Reskripter og Resolutioner for 1825, hef. 3 Rbd. 1 Mk. Faaes hos Rottbøll Sadolin. Jordens Religioner og Secter, fremstillede i korte underholdende Skildringer i alphabetisk Orden, efter den tydske Originals 2det Oplag, ved Ove Thomsen, heftet 4 Mk. Faaes hos Rottbøll Sadolin.
Aalborgs Stifts Adresseavis, 1826-07-20
Min Gaard paa Algaden heri Byen, som nu beboes af Madamme Rostrup, kan erholdes til Leie, og tiltrædes til Michaeli Flyttetid førstkommende. Om Leyen accorderes med Aalborg den 12te Juli 1826. P. Møller.
Aalborgs Stifts Adresseavis, 1826-07-20
Auctioner. Fredagen den 21de dennes Eftermiddag Kl. 3, bliver efter Kjøbmand Bøggilds Begjering afholdt Auction i Kastet, over 50 Traver godt modent og græsset Skafterug. Aalborg den 20de Juli 1826. Schmidt.
Aalborgs Stifts Adresseavis, 1826-07-20
Fredagen den 11te August d. A. Kl. 10 Formiddag, opbydes ved offentlig Auction, som afholdes paa Tingstedet i Nibe, til Salg til Eiendom: Nørholm Præstegaard med dens tilliggende tiendefrie Jorder, af Hartkorn 8 Tdr. 4 Skpr. 2 Fkr., beliggende i Hornum Herred, Aalborg Amt. Nibe, den 17de Juli 1826. Arntzen, const. Herredsfoged.
Aalborgs Stifts Adresseavis, 1826-07-22
Tyrkiet. Den 11te Maj var Jbrahim Placha i Spidsen for sit Rytteri brudt op fra Patras for at rykke mod Tripoliza. Den 13de fulgte hans hele Hær, som anslaaes til 14000 Mand. Kalabrita og de omliggende Byer underkastede sig ved hans Nærmelse, hvorpaa han uden at finde Modstand, fortsatte sit Tog ligge til Nærheden af Tripoliza. Her stødte han paa Kolokothroni, der kuns havde 500 Mand hos sig, med hvilke han flygtede til Karitene og lod Jbrahim Veien aaben til Tripoliza. Efter et kort Ophold i den Stad foretog Paschaen sig adskillige Streiftoge til Leontari, Mistra (Sparta) &c. uden nogensteds at træffe paa Modstand. Efter de nyeste Efterretninger skal han have opslaaet sin Leir ved Argos, og den bekjendte Nikita, som har staaet med et lidet Corps i den Egn, have begivet sig til Napoli di Romania. Soliman Bei (den Franske Renegat Seve) er efter Sigende brudt op fra Modon for at forene sig med Jbrahim Pascha. Denne skal ogsaa have i Sinde fra Mistra af at sende en Colonne Krigsfolk mod Napoli di Malvasia, for ogsaa fra Landsiden at belere denne Fæstning.
Aalborgs Stifts Adresseavis, 1826-07-22
Seraskieren Redschid Mehmed Pascha har efterladt 2000 Mand Jnfanteri og 500 Mand Rytteri i Mesolongi, og derpaa begivet sig paa Marsen mod Athenen. Underveis have adskillige Byer og Landskaber underkastet sig.
Aalborgs Stifts Adresseavis, 1826-07-22
Uroligheden i Constantinopel er nu næsten endt med Janiskarernes fuldkomne Nederlag og hele Corpsets Ophævelse. Navnet Janiskar er endog af den ypperste Bisp belagt med Forbandelse. Deres Kaserner nedbrydes til Grunden. Hværvingen til de regelmæssige Tropper drives med stor Virksomhed. Paa alle Hovedstadens Pladse sees Mandskab at øves i Vaabenbrug. Storherren er selv ofte tilstede ved disse Øvelser og opmuntrer Tropperne ved Foræringer. Han har vundet en forøget Agtelse hos sine Undersaatter, ved det faste urokkelige Mod og Foragt for Døden, som han lagde for Dagen under Oprøret. Antallet af de ved Blodbadet omkomne Mennesker angives forskelligen. Nogle sige 3000, Andre endog 10000. Alle de, som grebes med Vaaben i Hænder, og især alle Officerer, som have taget Del i Oprøret, bleve strax henrettede. Af Sjoverne i Constantinopel, blandt hvilke Mange stode i Nummer og trak Lønning som Janiskarer, ere nogle Tusinde førte over til Asien med et Løbepas og Forbud mod at vende tilbage til Hovedstaden. - Aga Hussein Pascha, som commanderede den ved Constantinopel, leirede Observations=Armee, er for udmærket Virksomhed ved denne Leilighed forfremmet til Seraskier eller Generalissimus over samtlige Jslamitiske Tropper.
Aalborgs Stifts Adresseavis, 1826-07-22
Sydamerika. Breve fra Lagnayra af 2den Juni melde at GeneralPaez er i en grumme stor Forlegenhed, da Provindserne Cumana, Varinas og Zulia have erklæret, at de ikke ville forene sig med ham, men blive Regeringen i Bogota tro. General Bermudez har erklæret ham for en Oprører og Landsforrædder og er rykket ud i Felten imod ham. - Under 24de Maj har Paer tilskrevet General Bolivar, Befrieren, et langt Brev, hvori han fremstiller de skeete Tildragelser og søger at retfærdiggjøre sig ved at skyde al Skylden paa General Santanders underfundige og rænkefulde Charakter. Blandt Andet hedder det der: "Venezuela har længe sukket efter en Reform i alle sine Jndretninger, og naar de mange Fornærmelser fra Regeringen endnu intet Udbrud havde voldt, da har det blot været - om jeg maa være saa fri at rose mig selv - min Handlemaades Mildhed mod Nogle og dens Energi mod Andre, at man har at takke derfor." Brevet slutter med de Ord: "Uden Deres Excellence kan ingen Fred være, er Borgerkrigen, uundgaaelig, og begynder den først engang, saa maa mit Hjerte bekjende efter dette Folks Charakter, at der ingen Ende er at øjne, før Alt er forvandlet til Aske. Kom derfor, Excellence, som Folket ønsker det, for at fuldende Deres Hænders Værk og sikkre Republikkens Varighed".
Aalborgs Stifts Adresseavis, 1826-07-22
General Santander, der som Vicepræsident, har ført Regeringen i Bolivars Fraværelse, er atter valgt til samme hædrende Post. Han frabad sig den rigtig nok, men hans Frasigelse blev ikke antagen af Congressen.
Aalborgs Stifts Adresseavis, 1826-07-22
Blandinger. Ved at erobre Birmannernes Leir ved Melloun fik Englænderne fat paa den originale Fredstractat, som var afsluttet imellem dem og Birmannerne og som disses Ministre havde holdt tilbage og ikke indsendt til Kongen. -
Aalborgs Stifts Adresseavis, 1826-07-22
Staden Melloun er nu fast ikke andet end en Stenhob.
Aalborgs Stifts Adresseavis, 1826-07-22
Sir Archibald Campbell vilde med sin Armee rykke lige modBirmannernes Hovedstad Ummerapoora. Der sagdes, at Fienden havde en betydelig Hær i Marken. J Melloun fandt Englænderne et fortrinlig rigt Bytte.
Aalborgs Stifts Adresseavis, 1826-07-22
Sir Walter Scott skal være udnævnt til kongelig Bogtrykker i Skotland, hvilket skal være en særdeles indbringende Post.
Aalborgs Stifts Adresseavis, 1826-07-22
J en Have ved Majet, i Frankrig, tog nylig en Ulv et Barn bort fra Moderens Øine. Den havde grebet Barnet i dets Klæder og slæbte det bort, men Moderen ilede efter det. Ulven bragte den Lille til sine 8 Unger, som syntes mere tilbøielige til at betragte hende som et Legetøi end som en Frokost, og Moderen var saa lykkelig at redde hende fra dette betænkelige Selskab.
Aalborgs Stifts Adresseavis, 1826-07-22
Den 7de Dennes indtraf paa Londons Børs det høist sjeldne Tilfælde, at der kuns var et eneste Huus, som afgav Vexler paa Fastlandet og ligeledes kuns et, som kjøbte disse Vexler, og disse vare Barings og Rothschilds Huse. Det Engelske Admiralitet har bevilget, at Skibe, som ere bestemte med Ladninger til Smyrna eller Constantinopel, kunne faae Convoj, naar de derom anløbe Malta.
Aalborgs Stifts Adresseavis, 1826-07-22
J Leipzigergaden i Berlin fandt den 6te f. M. et Folkeopløb Sted, foranlediget ved at en Modehandlerinde, saa ubarmhiertig mishandlede sin Tjenestepige inden lukte Dørre, at hendes ængstelige Raab: "Hjælp! Hjælp! Man myrder mig!" vakte de Forbigaaendes Medlidenhed og samlede en Mængde Mennesker udenfor Huset. Da den mishandlede Pige endelig saae Lejlighed til Flugt, og blodig og med flagrende Haar sprang ud af et Vindue, steeg Forbittrelsen til det Høieste. Man forsøgte at bryde Døren op, sønderslog alle Vinduer og truede med blodig Hævn. Politiet kunde Jntet udrette, og først ved Militair magt blev Roligheden igjen tilvejebagt. - Politiet har siden indskjærpet de ældre gjældende Bestemmelser: at der ingen Sammenstimlen maa finde Sted paa Gaderne, eller længe ørkesløs Stillestaaen, om det endog kun var af Nysgierrighed for at see paa et aldeles uskadeligt Foretagende. Paa første Opfordring er Enhver pligtig at fortsætte sin Vei. Forældre, Formyndere og Herskaber, men fornemmelig Haandværksmesterne, ere gjort ansvarlige for, at deres Underhavende nøie iagttage disse Forskrifter.
Aalborgs Stifts Adresseavis, 1826-07-22
Adskillige i Boston byggede Skibe ere under Bygningen blevne fyldte med Salt imellem Tømmeret, og, efter 10 til 15 Aars Forløb, har man fundet Træet i slige Skibe fuldkommen sundt. Et stort Skib, som for 14 Aar siden var bleven saltet under Bygningen, trængte til betydelige Reparationer, og da man ved denne Leilighed anstillede nøiagtige Undersøgelser, angaaende Tømmerets Tilstand, fandt man Samme endnu at være fuldkommen frisk og sundt. Et Skib paa 500 Tons Drægtighed, behøver 5000 Busheels Salt ved Bygningen, og efter 2 Aars Forløb 100 Busheels mere, for at opfylde de Mellemrum, som ere fremkomne ved Saltets Opløsning.
Aalborgs Stifts Adresseavis, 1826-07-22
Den 19de f. M. vare henved 500 Mennesker, man kan nok tænke sig af Pøbelens Bærme, stimlede sammen udenfor den protestantiske Kirke i Antverpen, for at see Diævelen, der med sin hele Hofstat skulde have opslaaet sin Bolig i dette Tempel, og være seet der for nogle Aftener siden. Politiet var saa heldig at kunne oplyse Publikum om Sagens Sammenhæng. Man havde nemlig ladet Lysekronerne afpudse; disse funklede i Maaneskinnet og gav derved Anledning til Blændværket, som forsvandt hver Gang en Sky indhyllede Maanen.
Aalborgs Stifts Adresseavis, 1826-07-22
Det engelske Admiralitet udsender en Expedition, bestaaende af Skibene Adventure og Beagle under Captain King, til at optage Sydamericas Kyster og samle en Skataf sjeldne naturhistoriske Gienstande. De skulle lande paa Kysterne af la Plata, Paraguay, Patagonien, Jldlandet og omseile Cap Horn. Mandagen den 3die Dennes afseilede disse to Skibe fra Plymouth. Englands anden Handelstad er Liverpool, der med sine store Udsigter for en Verdenshandel, kan indhente London. Den har allerede over 150000 Mennesker, uhyre Dokker, hvis Benyttelse for de Skibe, som bruge dem, udgjør den betydelige Sum af 120000 Lstr. aarligen. - Den paa Jndustri rige Stad Manchester har 165000 Jndvaanere, voxer ideligen, og skylder sine Bomuldsmanufakturer sin Flor. Der forarbeides i England aarligen 750000 Baller Bomuld a 250 Pd., og den største Deel heraf faaer i Manchester sin Forædling. De herværende 4 Millioner Tene drives ved Maskiner med en Kraft der er lig 4000 Hestes. - Birmingham, i Grevskabet Warwick ved Rea, har i Aaret 1688 begyndt sin Blomstring, har nu, i Gammel- og Nystaden, et Antal af 115000 Jndvaanere, som leve ved Metal=Arbeider. Eginstons og Boultons Metal fabrik=Værksteder ligge i Nærheden. Paa Torvet hænger en Vægt, hvor enhver kan uden Betaling lade veje alt hvad han lyster. - J en Afstand af 84 Mile blomstrer Bath ved Øvre-Avon, med 45000 Jndvaanere. For kort siden døde i Sheffield et Menneske, som var Snedker af Haandværk, og som i sin Levetids sidste sexten Aar havde i sit Sovekammer med største Omhu bevaret en Ligkiste i hvilken han ønskede at begraves. Den var udarbeidet til en overordentlig Skjønhed og havde faaet en Glands, der langt overgik den, det skjønneste Huusmøbealmindelig har. Omtrent en Maaned før sin Død var han bleven færdig med en lige Gjemmested for det jordiske Hylster for hans skjønnere Jeg.
Aalborgs Stifts Adresseavis, 1826-07-22
Fædrelandet.
Aalborgs Stifts Adresseavis, 1826-07-22
Kjøbenhavn. Efter Bibelselskabets Regnskab til 31te Marts 1826 ejede det i Obligationer, efter disses paalydende Summer, 7475 Rbd. Sølv, og 21300 Rbd. rede Sølv. Den omtrentlige Sum af Bibler og nye Testamenter, som af Bibelselskaberne vare satte i Omløb i det Danske Monarkie, var 132000 Exemplarer. Foruden de aarlige Beretninger, som det Danske Bibelselskab udgiver efterat dets Generalforsamling er afholdt, der pleier at være i Maj (a hvilke aarlige Beretninger nu elleve haves), udgiver det ogsaa maanedlige Efterretninger. Længe forinden Jdeer og Bibelselskaber opstode eller i det mindste bragtes i Udførelse, havde Lauritz Stistrup, i sin Tid Kjøbmand i Hobro, erhvervet sit Navn hæderligt Minde hos os, ved at skienke sin Formue til den Bestemmelse, at et vist Antal Bibler aarligen skulde uddeles blandt den fattigere Folkeklasse i Staten. Derom blev oprettet en Fundats af 2den December 1748, med kongelig Confirmation af 17de Januar 1749. Cours den 18de Juli. Hamb. 2 M. - , a vista 228 Specier. 228. - Specier solgtes til 13 Rbmk. 11 s. - Bank-Disconto 5 pC. - Norske Speciessedler pr. 100 Specier 174 Rbdlr. Sdlr. - Svenske Sedler pr. Rd. Rigsgjeld 53 Rbs. Tegn. - 4 pCt. Kongel. Obligationer (uden Renter) 82 a 82 1/2 Rbdlr. Sedler. - Dito Dito 72 a 72 1/4 i Bco. - Nationalbank-Obligationer (af Laanet 4de Februar 1820) 101 Rbdlr. r. S. Dito Dito 115 a 115 1/2 i Sdlr. - 4 pC. uopsigel. Rigsbkobl. Renter pr. 6te Januar 90 a 91 Rbd. r. S. - 6 pC. norsk Laan ved Hambro & Søn 103 1/2 i Banco. - 4 pC. Dito nye 89 1/2 a 90 i Bco. - Asiatiske Actier - i Sedler. - 3 pC. nye danske Obligationer 54 3/4 a 55 L. Sterling. - 1 L. Sterling beregnet til 14 Bmk.
Aalborgs Stifts Adresseavis, 1826-07-22
Cours. Hamborg den 18de Juli. Bordeaux, 25 1/32. - St. Petersborg - London 36. 10 1/2. - Cadiz 90. Lissabon 37 1/4. Amsterdam k. S. 105. - Kjøbenhavn k. S. 228 Specier 1/2 D. Disc. -
Aalborgs Stifts Adresseavis, 1826-07-22
Blandinger. Ribe Avis leverer nu følgende fuldstændige Efterretning om Uveiret i Rødding: "Torsdagen den 6te Julii sidst om Eftermiddagen Kl. henved 3 kom en overordentlig Hvirvelvind eller Skypumpe over Rødding Bye, 2 enhalv Miiøsten for Ribe; den nærmede sig først Præstegaarden, men tog derpaa en vestlig Retning efter Kirken, hvorfra den igjen dreiede over efter Enkefrue Bertelsens smukke, og tildeels af nyt i Aar opførte Gaard. Da man i Dagligstuen havde Rullegardinerne nede for Solen, og Gaardens Folk vare i Værelser og Udhuse der vendte mod Nord, bemærkedes ikke det fra Syd kommende Uveir, inden det med en mageløs Voldsomhed angreb Gaardens Bygninger, der bestod af 18 Fag Stuehuus og 2 Ladebygninger og Stalde, hver paa 14 Fag, alt af Grundmuur, gode, solide og vel indrettede Bygninger. J mindre end 2 Minut. ter var følgende Skade anrettet: Hele Stuehuset er saaledes rystet og knuget, at alle udvendige Mure have givet sig, alle Vinduerne ere ramponerede og hvor hele Rammer, ikke ere udrevne, ere dog mange Ruder og Sprøiser istykkerslaaede, Skjærværkerne ere tildeels forrykkede, Døre istykkerslaaede, Taget og Sparreværket saaledes forslidt, at Taget, skjøndt det meste var nyt, aldeles ikke holder Vand ude mere. Overdelen af 4 Fag over Bryggeriet og Melkestuen ere bortførte, og 2 Fag halvasklædte, Bryggersskorstenen er nedstyrtet, og har i Faldet knust baade Loft og Bielker. Neppe er Huset mere beboelig, uden ganske at ombygges. Rædsommere er det endnu tilgaaet med Udhusene; begge bleve kastede til Jorden, aldeles knuste og ødelagde. Da Ueiret bemærkedes stod Avlskarlen ved en Stalden arbeidende Snedker. Neppe hører de det, førend Vinden tager Avlskarlen hen mod Sidevægen, og i samme Øjeblik styrter hele Huset sammen over ham. Han beholdt dog baade Liv og Lemmer, og arbeidede sig, blodig og forslaaet frem under Ruinerne, men Snedkeren fandtes først nogen Tid efter; han var ført ud af Huset, og laae under det medfulgte Tømmer og Tække; Hans Ryg var ituslaaet af en Bielke. Han efterlader 6 Børn og en høifrugtsommelig Kone. Da Stalden var under Bygning, og endnu ikke ganske færdig, vare Gaardens Køer indlukket, til Middagsmalkning, i et Korngulv. Høist vidunderlig fandtes de der i Behold under det over dem nedstyrtede Bielkværk og Taget. Gaardens Heste vare paa Marken, og Vognene indsat i Byen, fordi Vognremissen ogsaa var under Arbeide, men en Naboepræstekone befandt sig just hos Frue Bertelsen i Besøg, og den ene af hendes med havte Kjøreheste blev ihjelslaaet i Stalden, og hendes Vogn adskildt i mange Deele. Paa Gaarden var en stor Deel Fjærkræe, som alt blev bortført, og fandtes strøet paa Marken ved næste Byer.
Aalborgs Stifts Adresseavis, 1826-07-22
Skibsefterretninger.
Aalborgs Stifts Adresseavis, 1826-07-22
Oporto. Den 19de Juni indkom J. Koch, Caledonia og C. Barthelsen, Freia, begge fra Memel. Hals.